《答云间蒋驭闳》
明代·计东

西陵原上忆经过，屈首从君学《九歌》。岂意边书惊御宿，遂令复壁老山阿。

破家张俭飘零久，赁保王成辛苦多。今夕相逢还道故，数声鹤唳起庭柯。

作者简介：（1625—1676）明末清初江南吴江人，字甫草，号改亭。明诸生。曾献策于史可法，不能用。入清，为顺治十四年举人。奏销案起，被黜。曾从汤斌讲理学，从汪琬受古文义法。纵游四方，与贤士交往。友人吴兆骞远戍关外，为恤其家，且以女许配其子。诗文有奇气。有《改亭集》。